Koronavirusla mübarizə aparan Avropada
daha ağır günlərə hazır olmağa çağrılır.
Pandemiyanın Avropada ən çox can itkisinə səbəb olduğu iki ölkə İtaliya və İspaniya...
İtaliyada ölənlər 756 nəfər də artaraq 10 min 779-a çıxdı.
Sağalanların sayı isə 13 mini keçdi.
Ölkədə bir həftə ilə 10 gün ərzində
yoluxma faktının azalacağı gözlənilir.
İspaniya, Krallıq ailəsindən
koronavirus səbəbindən ölüm halının qeydə alındığı ölkə oldu.
İspaniyada mətbuat 86 yaşındakı şahzadə Mariya Teresanın
Parisdə virusdan həyatını itirdiyini yazdı.
Baş nazir Pedro Sançez
kabineti növbədənkənar toplantıya çağırdı.
Həyatı əhəmiyyətə malik olmayan xidmətlərdə işləyənlərin evdə qalmasını istədi.
Ölkədə ölənlərin sayı 6 min 500-ü keçdi.
Fransada da koronavirusdan dünyasını dəyişənlərin sayı 2 min 330-ü keçdi.
Sabiq prezident Nikola Sarkozinin müşaviri
və sabiq nazir Patrik Dövedjiyan
75 yaşında virusun qurbanı oldu.
Xəstəxanalardakı xəstə sayının azaldılması üçün
reanimasiyalardakı xəstələrdən bəziləri
qatarla başqa xəstəxanalara göndərildi.
Baş nazir Eduvar Filip
"Mübarizəmiz yeni başlayır" dedi.
İngiltərədə virus səbəbindən dünyasını dəyişənlərin sayı min 230-u keçdi.
20 minə yaxın insan isə koronavirusa tutuldu.
Baş nazir Boris Conson ingilis xalqını
milli miqyasda fövqəladə vəziyyətə hazır olmağa çağırdı.
"Vəziyyətin yaxşılaşmadan daha da ağırlaşacağı məlumumuzdur" dedi.
Səlahiyyətlilər ölkədə vəziyyətin 6 ay yaxud da daha uzun müddətdə
adi axarına düşməyəcəyi barədə xəbərdarlıq edir.
İngiltərədə Reanimasiya üzrə Tibb Bacıları Birliyinin sədri
ölkədə kifayət qədər reanimasiya tibb bacısının olmadığını söylədi.
"Hər kəsi xilas etmək qeyri-mümkün ola bilər" dedi.
58 min 200-dən artıq yoluxma faktının qeydə alındığı Almaniyada
dünyasını dəyişənlərin sayı 450-ni keçdi.
38 ölüm faktının qeydə alındığı Yunanıstanda
küçəyə çıxılmasının qadağan edilmə tarixi aprelin 15-dək uzadıldı.
Gün ərzində qadağan qərarına əməl etməyən
min 400 nəfər cərimələndi.
7 nəfər isə həbs edildi.
830-dan artıq ölüm faktının qeydə alındığı Belçikada
virusa tutulanların sayı 10 min 800-dən çoxdur.
Avropa İttifaqı Komissiyası da infeksiyanın iqtisadi təsirlərini aradan qaldırmaq üçün
yeni tədbir planı hazırlayır.
İspaniya, İtaliya, Fransanın da daxil olduğu 9 Avropa ölkesi
Aİ-dən koronavirusa görə artan borclar üçün
yardım istədi.